## L’Orquestra de la Comunitat Valenciana reprén l’activitat amb una gira a Requena, Altea i Cullera amb la direcció de Cornelius Meister

*** El director de la formació proposa un programa amb la *Quarta*de Txaikovski i el *Concert per a flauta, arpa i orquestra* de Mozart
* La formació titular de Les Arts culminarà el seu *tour* autonòmic el 21 de setembre amb el concert de la Jornada de Portes Obertes**

L’Orquestra de la Comunitat Valenciana (OCV) reprén l’activitat este mes de setembre amb una intensa gira per municipis de la Comunitat Valenciana amb actuacions a Requena, Altea i Cullera, que culminarà el dia 21 de setembre amb el concert de la Jornada de Portes Obertes del Palau de les Arts Reina Sofia.

Cornelius Meister, recordat per les funcions de l’òpera *Rusalka* en 2024, es torna a posar al capdavant de la formació titular amb esta iniciativa que s’emmarca en les commemoracions dels 20 anys de la inauguració de Les Arts.

El director alemany proposa per a esta ocasió un programa amb el qual gaudir de l’excel·lència de l’OCV i que inclou la *Quarta simfonia* de Txaikovski, el *Concert per a flauta, arpa i orquestra* de Mozart amb les professores de l’OCV Magdalena Martínez i Noelia Cotuna com a solistes, a més de l’*Obertura Carnestoltes*, de Dvořák.

L’OCV començarà la gira en un dels municipis afectats per la riuada, Requena, el 18 de setembre, amb un concert en el Teatre Principal realitzat en col·laboració amb la Diputació de València. El dia 19, la formació es desplaçarà a Alacant per a actuar en el Palau Centre d’Arts d’Altea i conclourà el *tour* autonòmic en l’Auditori Municipal de Cullera el dissabte 20.

Cornelius Meister inicia la temporada simfònica més ambiciosa de Les Arts en la qual, juntament amb Sir Mark Elder en el seu primer any com a titular, dirigiran l’Orquestra de la Comunitat Valenciana algunes de les batutes més prestigioses del circuit internacional: Sir John Eliot Gardiner, Daniele Gatti, Gustavo Gimeno, Philippe Jordan, Fabio Luisi i Dima Slobodeniuk.

Fecha: 06/09/2025